Riberaonline: Aubà: ‘La supervivència del delta de l’Ebre passa per aconseguir més aportació de sediments’\nAubà: ‘La supervivència del delta de l’Ebre passa per aconseguir més aportació de sediments’\nLa comissió del Senat de Medi Ambient i Canvi Climàtic ha debatut aquest matí la moció presentada pel republicà Miquel Aubà que demanava una partida econòmica per fer un projecte pilot de transferència controlada de sediments des de l'embassament de Riba-roja d'Ebre cap a la desembocadura, i la redacció d'un Pla de gestió integral dels sediments de la Conca de l'Ebre. La moció, que ha incorporat una esmena d'Unidos Podemos, ha comptat amb el suport de tots els grups excepte del PP i Coalición Canaria, per la qual cosa ha estat rebutjada.\nEl senador Aubà ha manifestat que 'a Esquerra, no defallirem en la defensa del riu i el delta de l'Ebre i, per tant, traslladarem la moció al Congrés dels Diputats per aconseguir que s'aprovi'. D'altra banda, ha lamentat l'actitud del PP: 'ens torna a demostrar que només l'interessa el riu i el Delta per transvasar-ne l'aigua'.\nAubà, durant la intervenció, ha advertit que 'la supervivència futura del Delta de l'Ebre passa per aconseguir més aportació de sediments'. És per això que ha demanat 'actuacions urgents i efectives en la gestió, transferència i aportació d'un volum més gran de sediments cap a la desembocadura i la plana deltaica per poder aturar la regressió de la costa, l'esfondrament i la subsidència dels terrenys deltaics, i fer front a l'amenaça d'inundació d'aigua marina de diverses zones provocada per l'increment del nivell del mar'.\nEl senador republicà ha criticat que ni el projecte general d'Estrategia Nacional del Río Ebro ni el Pla hidrològic de la Conca de l'Ebre tinguin prevista cap actuació per augmentar l'aportació de sediments al Delta. Pel que fa als mecanismes de transferir els sediments cap a la desembocadura, Aubà ha denunciat que els embassaments de Mequinensa i Riba-roja d'Ebre mai no han obert les comportes de fons per facilitar el transport de sediments.\nDavant d'aquet fet, Aubà ha explicat que hi ha actuacions tècniques elaborades per transportar aquests sediments retinguts fins a la desembocadura, però que falta posar-les en pràctica mitjançant la prova pilot que ha demanat avui el grup d'Esquerra Republicana.


Aula d’Acollida: La neu | Institut Les Aimerigues\nAula d’Acollida: La neu\nEl dijous 2 de febrer va nevar. L’alumnat de l’Aula d’Acollida també vam sortir al pati: la vam mirar pel microscopi i la lupa, la vam tastar, la vam tocar, vam fer boles… en vam parlar. Com que ens vam fer preguntes i no en sabíem la resposta, hem dedicat 3 sessions per aprendre més sobre aquest fenomen meteorològic: hem llegit, hem vist un vídeo, hem fet recerca de fotografies i hem consultat diccionaris.\nAquest text l’hem fet entre tots\nLa neu és aigua congelada. Si la mirem pel microscopi veiem que aquesta aigua són cristalls. Aquests cristalls s’anomenen flocs de neu. Els cristalls no són tots iguals: tenen diferents formes (polígons, estrelletes, amb punxes,…) i no n’hi ha dos d’iguals.\nLa neu es fa als núvols. La temperatura de l’ambient ha d’estar sota zero. La neu és blanca perquè reflecteix la llum del sol. Té gust d’aigua dolça i és molt freda. Si agafem neu, fem una bola i la premem fort, es torna dura. Si ens tirem aquesta bola ens pot fer mal. Però no sempre la bola queda dura, a vegades la llencem i explota. Si agafem neu, la posem a la mà i esperem una mica, es desfà i es torna aigua. Si la neu està al sol es desfà, però si està a l’ombra tarda més en desfer-se. A la classe hem vist un vídeo sobre la neu.\nHem après que hi ha 4 tipus de neu: 1. neu en pols o de sucre, de poca consistència, 2. neu verge, que encara no ha estat trepitjada, 3. neu fresca, és la que acaba de caure, 4. neu primavera, que és tova i humida.\nA la neu podem fer esports: surf de neu, salts acrobàtics, esquí de fons (es camina) i l’esquí alpí (es llisca amb esquís llargs i amples).\nLa neu es pot fabricar com si fos pa. És la neu artificial. I es fa amb màquines polvoritzadores que es diuen canons de neu. Els canons es fan servir a les estacions d’esquí quan no hi ha neu o n’hi ha poca perquè la gent pugui esquiar.\nCaure neu vol dir nevar. La paraula nevar és un verb. No es pot dir *jo nevo, *tu neves… Aquesta acció no la fa una persona. Només podem dir neva, nevarà, va nevar, ha nevat (ara neva, demà nevarà, ahir va nevar, fa una estona ha nevat) perquè és un verb que té relació amb el temps. Altres verbs iguals són: ploure, pedregar, granissar…\nDilluns portarem escrites frases sobre com ens vam sentir quan nevava, quan la vam tocar i jugar.\nPowered by WordPress | Theme Designed by: read on | Thanks to coque site, article and source


SÍLVIA BONET REIVINDICA QUE HI HAGI UNA 13 PAGA SALARIAL – Andorra, 9-04-18 – Pirineus TV\nSílvia Bonet ha assegurat que quan acabi la legislatura no té previst tornar-se a presentar. Ho ha explicat durant la presentació de les 97 esmenes que ha entrat a la llei del codi de relacions laborals, entre elles una perquè els treballadors en diumenge tinguin un plus.\nSílvia Bonet va començar la legislatura com a consellera general de Socialdemocràcia i Progrés, tot i que fa un temps va abandonar el partit i es va quedar com a independent al grup mixt. Afirma que no té previst presentar-se a les eleccions quan acabi la legislatura. També ha assegurat que la llei del codi de relacions laborals té alguns avantatges però manté situacions com la de l´acomiadament lliure.\nDe les prop de cent esmenes presentades hi ha moltes de profunditat. Per exemple, creu que s´hauria de donar un plus als qui treballin en diumenge, que els empleats tinguin almenys dos dies festius a la setmana i també puguin rebre la tretzena paga. A més, ha presentat una esmena per pal·liar la discriminació en l´accés al treball i en les remuneracions salarials\nParlen al vídeo: SÍLVIA BONET Consellera general independent grup mixt


Publicat el Dijous, 14 Març 2019 10:41\nQuin és el paper de la dona dins de la indústria del cinema xinès? La cinematografia xinesa que ha experimentat des de principis del segle XXI un increment tant en el nombre de produccions, com en el nombre d'entrades venudes, ha viscut també el debut o la consagració internacional d'algunes de les seves directores de cinema. Als noms de Zhang Yimou, Jia Zhangke, se'ls uneixen el d'un grup de directores de cinema com Ann Hui, Xu Jinglei o Vivian Qu, que, en els últims 20 anys, han ofert la seva mirada de la realitat xinesa (tant històrica com contemporània) a través del cinema.\nPublicat el Dimecres, 27 Febrer 2019 14:15\nAmb motiu del Dia Internacional de la Dona, la FICB juntament amb la Biblioteca Pública de Arús, Casa Àsia. Zona Onze, Eix Fort Pienc i la Diputació de Barcelona organitza l'exposició "Literatura xinesa en femení" que comptarà amb una àmplia selecció de les obres més destacades del panorama literari femení xinès, provinents del fons de la biblioteca de la FICB i de Casa Àsia. L’exposició s’inaugurarà el dia 7 de març amb taula rodona “Orient sota el cel de Barcelona: tres dones, tres generacions, tres històries”, que comptarà amb els testimonis de Zumei Xia, Zheyun Gu i Annie Yang.\nPublicat el Dilluns, 25 Febrer 2019 13:33\nEl passat divendres 22 de febrer de 2019 la Universitat de Lleida (UdL) va commemorar l'any nou xinès a la seva seu amb el suport de la FICB. L'esdeveniment va combinar activitats culturals i acadèmiques i va comptar amb la presència d’estudiants, professors i personalitats del món de la sinologia.


Farcint la faixa: TARONGES a XERTA , com la camisa dels Sagals !!!\nL’Ajuntament de Xerta, a la comarca del Baix Ebre,porta a terme una fira dedicada al seu producte estrella : la taronja.\nEl proper cap de setmana si ens acostem a aquest municipi de les Terres de l'Ebre podrem degustar aquest i d'alttres cítrics.\nEl programa de la Fira el trobareu aquí:\n2a.Fira del Cítric de Xerta 2010\no us podeu baixar la versió en pdf :\nprograma 2a. Fira del Cítric Xerta 2010\nEnguany la Fira de la Taronja de Xerta disposarà de dos espais, el Casal, com a "Pavelló de cuina i tastos", on mitjançant uns tiquets que es vendran es podran degustar els diferents plats i productes que s’hi exposaran, l’altre espai serà la carpa instal·lada a la pista poliesportiva i anomenada "Carpa multisectorial" on hi haurà tots els expositors. A part d’aquestos dos espais coberts, al camí del Portal s’hi instal·laran les parades que no tenen estand.\nSi hi baixeu aprofiteu per tastar altres especialitats gastronòmique de la zona,com les segúents:\nEs conserva la tradició de la fogasseta, menjar típic dels pagesos: un pa rodó amb una truita amb carxofa, espàrrecs i salsitxa, l'arròs de plana, carns a la brasa o les baldanes d'arròs, juntament amb els productes dels conreus com les hortalisses.\nDe gran qualitat són els cítrics. La rebosteria deu el seu renom als coneguts torrons de Xerta. També hi ha pastissets i coquetes.\nÉs un plat característic de la gastronomia de Xerta, que es menja el dijous gras o llarder, en iniciar el Carnaval i que enceta l'època d'excessos abans que la senyora Quaresma ens posi a dieta severa.\nPer aquestes dates és habitual el consum de la botifarra d'ou, i més coneguda que la Fogasseta, que al nostre parer se'ns presenta com a més interessant.\nTambé cal esmentar que és l'època òptima per al consum de les carxofes i els alls tendres, ingredients claus de la Fogasseta.\no ½ pa de pagès\no Alls tendres\no Llom o salsitxes\no Oli d'oliva\nNetejar bé els alls tendres i les carxofes i aprofitar aquella pert més tendra. Es sofregeixen els all tendres, les carxofes tallades a galls i el llom o les salsitxes.\nUn cop sofregits els ingredients esmentats fer una truita amb tot.\nPosar la truita dins de la crosta del mig pa de pagès i llest.\no Acompanyar-ho amb trago va trago ve d'un vi de la zona, que són excel·lents.


Oferta esportiva per a centres educatius\nAltres programes esportius\nDinamització esportiva a Sant Cosme\nTags: Infantil, Jove, Departament d’esports, esport, escola, activitats\nEl Prat de Llobregat té previst un seguit d’activitats esportives especialitzades adreçades a les escoles i als infants en edat escolar.\nAtletisme i cros\nVela Escolar 1r ESO\nJornada de Voleibol\nPrograma d’educació integral dels infants mitjançant activitats aquàtiques educatives.\nL’objectiu genèric del programa és que els infants i joves es familiaritzin amb el medi aquàtic i el dominin. Aquest objectiu s’assoleix amb diferents aprenentatges adaptats a l’edat de l’infant.\nFamiliaritzar-se amb el medi.\nDescobrir la immersió.\nTreballar les habilitats, els equilibris, etc.\nFer els primers desplaçaments.\nMillorar i mantenir les qualitats físiques bàsiques.\nTreballar les habilitats aquàtiques.\nConsolidar i millorar la tècnica dels estils.\nTreballar les capacitats físiques bàsiques en el medi aquàtic.\nConsolidar i millorar la tècnica en els diferents esports aquàtics.\nInformació de l’activitat\nPúblic: alumnes d'educació especial, d’educació infantil, primària , secundària, cicles formatius i batxillerat.\nDates: curs escolar (d’octubre a maig).\nLloc: piscines CEM Estruch, Sagnier i Fondo.\nPersona de referència: Núria Bueno. Tel. 93 370 00 50 , extensió 5535\nPreu: varia cada any.\nCalendari programa natació escolar 2021_22 (pdf - 223033 bytes)\nProtocols Natació Escolar 2021_2022 (pdf - 137362 bytes)\nProtocols Natació Extraescolar 2021_22 (pdf - 139843 bytes)\nPrograma personalitzat per a cada centre educatiu que ho sol·liciti, en què l'alumnat podrà gaudir de la pràctica de l'escalada al rocòdrom del CEM Estruch.\nDonar a conèixer els elements bàsics de l'escalada: materials, nusos que s'utilitzen, sistemes de seguretat i, evidentment, pràctica de l'escalada al rocòdrom.\nEscalada+ taller+ activitats esportives\nPreu grup 25: 8,10 €/alumne\nPreu grup 50: 6,10 €/alumne\nPúblic: A partir de 3r de primària de primària, secundària i batxillerat.\nLloc: CEM Estruch.\nPersona de referència: Pau Aldazabal Felip (Tel.: 93 370 93 55 ext. 5502; correu: aldazabal@elprat.cat).\nPreu: l'activitat no és gratuïta, el preu varia depenent del nombre de participants.\nFull de petició de l'activitat d'escalada\nFull de petició de l'activitat d'escalada (pdf - 589770 bytes)\nEs tracta d’activitats esportives que es concentren en una jornada en la qual es treballen les competències d’aprendre a aprendre, l’autonomia personal i el coneixement i la interacció amb el món físic.\nJornada de cros i curs d’orientació\nActivitat esportiva que consisteix en la pràctica de diferents proves atlètiques. Activitat esportiva que consisteix a fer una gimcana en l'entorn natural del Prat de Llobregat.\nPromoure la pràctica de l'atletisme. Especialment, d'aquelles proves que difícilment es poden portar a terme al pati o al gimnàs de l'escola.\nDonar a conèixer la pista d'atletisme Moisès Llopart del CEM Sagnier.\nPromoure la pràctica de la disciplina atlètica del cros en el tram urbà del riu Llobregat.\nDonar a conèixer l'entorn fluvial de la ciutat.\nOrientar-se a l'entorn natural del Prat.\nJornada de matí al CEM Sagnier, en què es coneix la instal·lació i es fan activitats atlètiques de 9.30 a 12.30 hores. Les proves d'atletisme van en funció dels interessos de cada centre escolar (llançaments, salts o curses).\nJornada de matí al CEM Sagnier, de 9.30 a 12.30 hores, amb una cursa de cros per un circuit del tram urbà del riu Llobregat i una cursa d'orientació per l'entorn.\nDetalls pràctics sobre les activitats:\nPúblic: alumnes de 3r a 6è de primària i de 1r de secundària\nDates: curs escolar (d’octubre a maig)\nPersona de referència: Jordi Gonzalez. Contactable al telèfon 633 57 78 80 o per correu electrònic a coordinacio@pratencaa.org\nPreu: El preu de l'activitat serà de 3 €/ alumne.\nActivitat dinamitzada que permet el desnvolupament psicomotriu: equilibri, percepció espaciotemporat, coordinació ulls mà, habilitats...\nDescobrir el tennis platja.\nTreballar el desenvolupament psicomotriu.\nTreballar el desenvolupament de les habilitats físiques bàsiques.\nL'activitat es desnvolupa en dues parts:\nPrimera activitat, son exercicis guiats i jocs dinamitzats, la segona activitat és la participació en partits en format de torneig.\nEls partits es juguen entre equips formats per parelles, amb puntuació igual que en el tennis o el pàdel, però amb la diferència del servei d'inici i sense avantatge en els 40 iguals.\nActivitat adreçada a laumnes de 4t,5è i 6è de primària i alumnat d'educació secundària.\nL'activitat es pot realitzar durant el calendari escolar en horari lectiu.\nResponsable: Marcial Prieto, mòbil: 618 09 95 90, mail:esportiva@abt.cat\nEl programa de vela escolar 1r ESO va adreçat als alumnes de 1r ESO de les escoles del Prat, són jornades esportives que permeten, durant diferents sessions, tenir un primer contacte amb els esports nàutics, espcialment la vela lleugera.\nDonar a conèixer l'esport de la vela a l'alumnat del municipi del Prat de Llobregat.\nPromocionar el Centre Municipal de Vela i apropar les seves activitats a la ciutadania.\nSessió teoricopràctica al centre educatiu (1 h): un tècnic de la Federació Catalana de Vela anirà al centre educatiu a impartir una sessió per facilitar els conceptes bàsics de navegació.\nSessió pràctica al CM Vela (3 h), dins de l'horari lectiu: navegació en diferents embarcacions, especialment vela lleugera. Inclou el transport des de l'escola al CM Vela.\nSessió pràctica opcional al CEM Vela (2h), fora de l'horari lectiu: es facilitarà un dia/horari concertat perquè els alumnes puguin dur a terme aquesta sessió. Serà necessària la confirmació prèvia de l'alumne i no s'hi inclou el transport.\nDetalls pràctics sobre les activitats:\nOrganització: les activitats de vela escolar segueixen els estàndards de l’escola de la Federació Catalana de Vela.\nInstal·lacions: el Centre Municipal de Vela del Prat disposa d’aules, dutxes, vestuaris i zona de jocs a la platja.\nDates i horaris: les activitats es poden realitzar durant el curs escolar.\nA qui s’adrecen: a alumnes de 1r de ESO.\nReferent de l'activitat: Carles Garcia , mòbil 697.115.749\nL'alumnat ha de saber nedar.\nL'activitat nàutica s'adaptarà a les condicions meteorològiques que hi hagi el dia en què es fa.\nL'activitat és gratuïta i inclou la realització de les diferents sessions i el transport des del centre educatiu fins al Centre Municipal de Vela, per a la sessió pràctica obligatòria.\nActivitat esportiva d'iniciació al Voleibol\nPromoure la pràctica del voleibol a les escoles del Prat.\nPromoure l'hàbit de fer un esport col.lectiu.\nPromoure els valors en l'esport: companyonia, igualtat, respecte.\nJornada al propi centre educatiu o al CEM Julio Méndez en hora lectiva pactada amb el personal educatiu , adreçat als alumnes de 1r a 6è de primària i de 1r a 4t d'ESO.\nResponsable: Alberto Aguilera, mòbil: 693 59 74 94 , mail: cvprat@gmail.com\nEl CEM Sagnier és una instal·lació municipal on podeu gaudir d’activitats aquàtiques,...\nEl CEM Estruch és una instal·lació municipal on podeu gaudir d’activitats aquàtiques,...\nCEM Fondo d'en Peixo\nInstal·lació municipal on podeu gaudir d’activitats aquàtiques, físiques, de fitness i...